CELEX: 52010PC0192
Language: et
Date: 2010-04-30
Title: Ettepanek Nõukogu otsus partnerlus- ja koostöölepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Moldova Vabariigi vahel) protokolli (milles käsitletakse Euroopa Liidu ja Moldova Vabariigi vahelist raamlepingut Moldova Vabariigi liidu programmides osalemise üldpõhimõtete kohta) allakirjutamise ja ajutise kohaldamise kohta

|

52010PC0192

Ettepanek Nõukogu otsus partnerlus- ja koostöölepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Moldova Vabariigi vahel) protokolli (milles käsitletakse Euroopa Liidu ja Moldova Vabariigi vahelist raamlepingut Moldova Vabariigi liidu programmides osalemise üldpõhimõtete kohta) allakirjutamise ja ajutise kohaldamise kohta  /* KOM/2010/0192 lõplik - NLE 2010/0103 */  

	[pic] | EUROOPA KOMISJON |Brüssel 30.4.2010KOM(2010)192 lõplik2010/0103 (NLE)EttepanekNÕUKOGU OTSUSpartnerlus- ja koostöölepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Moldova Vabariigi vahel) protokolli (milles käsitletakse Euroopa Liidu ja Moldova Vabariigi vahelist raamlepingut Moldova Vabariigi liidu programmides osalemise üldpõhimõtete kohta) allakirjutamise ja ajutise kohaldamise kohta(komisjoni esitatud)SELETUSKIRIEuroopa naabruspoliitika osana on teatavate liidu programmide ja ametite järkjärguline avamine Euroopa naabruspoliitika partnerriikidele osalemiseks üks paljudest meetmetest, millega edendatakse reforme, uuendusi ja üleminekut Euroopa Liidu naaberriikides. Seda poliitilist aspekti on kirjeldatud komisjoni teatises, milles käsitletakse üldist lähenemisviisi Euroopa naabruspoliitika partnerriikide ühenduse ametite tegevuses ja ühenduse programmides osalemise võimaldamisele[1].Nõukogu kiitis selle lähenemisviisi heaks 5. märtsil 2007[2].Nimetatud teatise ja järelduste alusel andis nõukogu 18. juulil 2007 komisjonile suunised läbirääkimiste pidamiseks Alžeeria, Armeenia, Aserbaidžaani, Egiptuse, Gruusia, Iisraeli, Jordaania, Liibanoni, Moldova, Maroko, Palestiina omavalitsuse, Tuneesia ja Ukrainaga raamlepingute üle, milles käsitletakse nende riikide ühenduse programmides osalemise üldpõhimõtteid[3].Juunis 2007 toimunud Euroopa Ülemkogu istungil[4] kinnitati taas kord, et Euroopa naabruspoliitika on äärmiselt tähtis, ja kiideti heaks 18.–19. juunil toimunud üldasjade ja välissuhete nõukogule esitatud eesistujariigi arenguaruanne[5] ning asjaomased nõukogu järeldused[6]. Aruandes meenutati ka nõukogu suuniseid läbirääkimiste pidamiseks asjaomaste täiendavate protokollide üle ning nimetati Iisraeli, Marokot ja Ukrainat tõenäoliste esimeste partnerriikidena, kes nendest meetmetest kasu saaksid. Läbirääkimised Iisraeliga lõppesid septembris 2007 ja selle alusel sõlmiti aprillis 2008 protokoll,[7] läbirääkimised Marokoga on lõppenud ja Ukrainaga veel kestavad.Märtsis 2008 otsustati alustada läbirääkimisi Moldova Vabariigiga. Kõnealused läbirääkimised lõppesid komisjonile edukalt. Moldova Vabariigiga läbiräägitud protokolli tekst on lisatud.Käesolevas dokumendis esitab komisjon ettepaneku protokolli allakirjutamist ja ajutist kohaldamist käsitleva nõukogu otsuse kohta. Protokoll sisaldab raamlepingut, milles käsitletakse Moldova Vabariigi liidu programmides osalemise üldpõhimõtteid. Nimetatud raamleping sisaldab üldtingimusi, mida kohaldatakse kõigi Euroopa naabruspoliitika partnerriikide suhtes, kellega sellised protokollid sõlmitakse. Läbirääkimistel valminud teksti kohaselt peavad lepinguosalised kohaldama ajutiselt kõnealuse protokolli sätteid alates selle allakirjutamise kuupäevast.Vastavalt Euroopa Liidu toimimise lepingu artikli 218 lõike 6 punktile a palutakse Euroopa Parlamendil anda kõnealuse protokolli sõlmimiseks oma nõusolek.Paralleelselt esitab komisjon ettepaneku nimetatud protokolli sõlmimist käsitleva nõukogu otsuse kohta.Nõukogul palutakse vastu võtta järgmine otsus.2010/0103 (NLE)EttepanekNÕUKOGU OTSUSpartnerlus- ja koostöölepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Moldova Vabariigi vahel) protokolli (milles käsitletakse Euroopa Liidu ja Moldova Vabariigi vahelist raamlepingut Moldova Vabariigi liidu programmides osalemise üldpõhimõtete kohta) allakirjutamise ja ajutise kohaldamise kohtaEUROOPA LIIDU NÕUKOGU,võttes arvesse Euroopa Liidu toimimise lepingut ja eelkõige selle artikleid 19, 114, 168, 169, 172, artikli 173 lõiget 3, artikleid 188, 192, 352 koostoimes artikli 218 lõikega 5 ja artikli 218 lõike 8 teise lõiguga,võttes arvesse Euroopa Komisjoni ettepanekut,ning arvestades järgmist:1.  18. juunil 2007 andis nõukogu komisjonile volitused Moldovaga läbirääkimiste pidamiseks partnerlus- ja koostöölepingu protokolli üle, milles käsitletakse raamlepingut Moldova liidu programmides osalemise üldpõhimõtete kohta.2.  Kõnealused läbirääkimised lõppesid komisjonile edukalt.3.  Protokollile tuleks liidu ja selle liikmesriikide nimel alla kirjutada, eeldusel et see hiljem sõlmitakse.4.  Moldova Vabariigiga kokku lepitud protokolli artiklis 10 on sätestatud protokolli ajutine kohaldamine enne selle jõustumist,ON VASTU VÕTNUD KÄESOLEVA OTSUSE:Artikkel 1Komisjon on volitatud kirjutama Euroopa Liidu nimel alla partnerlus- ja koostöölepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Moldova Vabariigi vahel) protokollile (milles käsitletakse Euroopa Liidu ja Moldova Vabariigi vahelist raamlepingut Moldova Vabariigi liidu programmides osalemise üldpõhimõtete kohta) ning nimetama isikud, kes on volitatud protokollile alla kirjutama.Protokolli tekst on lisatud käesolevale otsusele.Artikkel 2Käesolevat protokolli kohaldatakse ajutiselt alates selle allakirjutamise kuupäevast, kuni see hiljem sõlmitakse.Artikkel 3Käesolev otsus jõustub selle vastuvõtmise päeval. Käesolev otsus avaldatakse Euroopa Liidu Teatajas .Brüssel,Nõukogu nimeleesistujaPROTOKOLLmilles käsitletakse Euroopa Liidu ja Moldova Vabariigi vahelist raamlepingut Moldova Vabariigi liidu programmides osalemise üldpõhimõtete kohta ning mis on lisatud ühelt poolt Euroopa ühenduste ja nende liikmesriikide ning teiselt poolt Moldova Vabariigi vahelisele partnerlus- ja koostöölepinguleEUROOPA LIIT, edaspidi „liit”,ühelt pooltningMoldova Vabariik, edaspidi „Moldova”,teiselt poolt,ning arvestades järgmist:5.  Moldova sõlmis 28. novembril 1994 partnerlus- ja koostöölepingu, millega sõlmitakse partnerlus ühelt poolt Euroopa ühenduste ja nende liikmesriikide ning teiselt poolt Moldova vahel ( Euroopa Ühenduste Teataja , L 181, 24.6.1998);6.  Brüsselis 17.–18. juunil 2004. aastal kokkutulnud Euroopa Ülemkogu tervitas komisjoni ettepanekuid Euroopa naabruspoliitika (ENP) kohta ning kiitis heaks nõukogu 14. juuni 2004. aasta järeldused;7.  Nõukogu on mitmel muul juhul võtnud vastu järeldusi, mis seda poliitikat toetavad;8.  5. märtsil 2007 avaldas nõukogu toetust komisjoni 4. detsembri 2006. aasta teatises (KOM(2006) 724(lõplik)) käsitletud üldisele ja globaalsele lähenemisviisile, mille eesmärk on võimaldada Euroopa naabruspoliitika partnerriikidel vastavalt nende arengule ja edusammudele osaleda ühenduse ametite tegevuses ja ühenduse programmides, kui õiguslik alus seda lubab;9.  Moldova on avaldanud soovi osaleda paljudes liidu programmides;10.  Moldova osalemisega seotud eritingimused, sealhulgas rahaline toetus ning aruandlus- ja hindamiskord, määratakse iga programmi puhul eraldi kindlaks liitu esindava Euroopa Komisjoni ja Moldova vahelise kokkuleppega,ON KOKKU LEPPINUD JÄRGMISES:Artikkel 1Moldova võib osaleda kõigis praegustes ja tulevastes liidu programmides, mis on Moldovale osalemiseks avatud sätete kohaselt, millega need programmid on vastu võetud.Artikkel 2Moldova toetab rahaliselt Euroopa Liidu üldeelarvet vastavalt oma osalusele eriprogrammides.Artikkel 3Moldova esindajad võivad osaleda vaatlejatena ja Moldovaga seotud küsimustes sellistes korralduskomiteedes, kes teostavad järelevalvet programmide üle, mida Moldova rahaliselt toetab.Artikkel 4Moldova esindajate esitatud projektide ja algatuste suhtes kohaldatakse võimaluse korral samasuguseid asjakohaste programmidega seotud tingimusi, eeskirju ja menetlusi, mida kohaldatakse liikmesriikide suhtes.Artikkel 5Moldova osalemisega seotud eritingimused, eelkõige makstav rahaline toetus ning aruandlus- ja hindamiskord määratakse iga programmi puhul eraldi kindlaks liitu esindava Euroopa Komisjoni ja Moldova pädeva ametiasutuse vahelise kokkuleppega (vastastikuse mõistmise memorandum).Kui Moldova taotleb liidult konkreetses liidu programmis osalemiseks välisabi vastavalt Euroopa Parlamendi ja nõukogu 24. oktoobri 2006. aasta määruse (EÜ) nr 1638/2006 (millega kehtestatakse üldsätted Euroopa naabrus- ja partnerlusinstrumendi loomise kohta) artiklile 3 või vastavalt mõnele muule sarnasele määrusele, mis võidakse tulevikus vastu võtta ning millega nähakse ette liidu välisabi andmine Moldovale, määratakse tingimused, mis reguleerivad liidu abi kasutamist Moldova poolt, kindlaks rahastamislepinguga, järgides eelkõige määruse (EÜ) nr 1638/2006 artiklit 20.Artikkel 6Vastavalt ühenduse finantsmäärusele nähakse artikli 5 kohaselt sõlmitud vastastikuse mõistmise memorandumiga ette finantskontrollid, auditid või muud kontrollid, kaasa arvatud haldusjuurdlused, mida viivad läbi Euroopa Komisjon, Euroopa Pettustevastase Võitluse Amet ja Euroopa Kontrollikoda või mis toimuvad nende järelevalve all.Luuakse üksikasjalikud finantskontrolli ja auditi, haldusmeetmete, karistuste ja tagasinõudmise eeskirjad, mis võimaldavad anda Euroopa Komisjonile, Euroopa Pettusevastase Võitluse Ametile ja kontrollikojale volitused, mis on samaväärsed nende volitustega seoses liidus asuvate abisaajate või tööettevõtjatega.Artikkel 7Käesolevat raamlepingut käsitlevat protokolli kohaldatakse ühelt poolt Euroopa ühenduste ja nende liikmesriikide ning teiselt poolt Moldova Vabariigi vahelise partnerlus- ja koostöölepingu kehtivusaja jooksul.Euroopa Liit ja Moldova kirjutavad käesolevale protokollile alla ja kiidavad selle heaks oma menetluskorra kohaselt.Kumbki lepinguosaline võib käesoleva protokolli üles öelda, teatades sellest kirjalikult teisele lepinguosalisele. Käesolev protokoll kaotab kehtivuse kuue kuu möödumisel sellise teatamise kuupäevast.Protokolli lõpetamine pärast selle denonsseerimist ühe osalise poolt ei mõjuta artikli 5 ja 6 sätete kohaselt läbiviidavaid asjakohaseid kontrollimisi ja auditeid.Artikkel 8Hiljemalt kolm aastat pärast käesoleva protokolli jõustumise kuupäeva ja seejärel iga kolme aasta tagant võivad mõlemad lepinguosalised käesoleva protokolli rakendamise läbi vaadata, võttes aluseks Moldova Vabariigi tegeliku osavõtu ühest või enamast liidu programmist.Artikkel 9Käesolevat protokolli kohaldatakse ühelt poolt nende territooriumide suhtes, kus kohaldatakse Euroopa Liidu lepinguid ja Euroopa Liidu toimimise lepingut nendes lepingutes sätestatud tingimustel, ja teiselt poolt Moldova Vabariigi territooriumi suhtes.Artikkel 10Käesolev protokoll jõustub selle kuu esimesel päeval, mis järgneb kuupäevale, mil lepinguosalised teatavad teineteisele diplomaatiliste kanalite kaudu lepingu jõustamiseks vajalike menetluste lõpuleviimisest.Lepinguosalised lepivad kokku, et olenemata sellest, kas siseriiklikud menetlused on lõpule viidud, kohaldatakse käesolevat protokolli kuni selle jõustumiseni ajutiselt alates selle allakirjutamise kuupäevast, kuni see hiljem sõlmitakse.Artikkel 11Käesolev protokoll on koostatud kahes eksemplaris lepinguosaliste ametlikes keeltes.Kõikides keeltes tekstid on võrdselt autentsed.Artikkel 12Käesolev protokoll on ühelt poolt Euroopa ühenduste ja nende liikmesriikide ning teiselt poolt Moldova Vabariigi vahelise partnerlus- ja koostöölepingu lahutamatu osa.Brüssel, [...]Moldova Vabariigi valitsuse nimelEuroopa Liidu nimel [1] KOM(2006) 724 lõplik, 4. detsember 2006.[2] Üldasjade ja välissuhete nõukogu järeldused, 5. märts 2007.[3] Nõukogu otsus (piiratud kasutusega) komisjonile volituste andmise kohta läbirääkimiste pidamiseks protokollide […] üle, dokument 10412/07.[4] Eesistujariigi järeldused – Brüssel, 21.–22. juuni 2007, dokument 11177/07.[5] Eesistujariigi arenguaruanne Euroopa naaberriikide poliitika tugevdamise kohta, dokument 10874/07.[6] Järeldused Euroopa naabruspoliitika tugevdamise kohta, vastu võetud üldasjade ja välissuhete nõukogu istungil 18. juulil 2007, dokument 11016/07.[7] ELT L 129, 17.5.2008, lk 40–43.